CELEX: 62014FN0028
Language: el
Date: 2014-03-28 00:00:00
Title: Υπόθεση F-28/14: Προσφυγή της 28ης Μαρτίου 2014 — ZZ κατά ΕΥΕΔ

16.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 184/44
            
         Προσφυγή της 28ης Μαρτίου 2014 — ZZ κατά ΕΥΕΔ
   (Υπόθεση F-28/14)
   2014/C 184/73
   Γλώσσα διαδικασίας: η γαλλική
   
      Διάδικοι
   
   
      Προσφεύγων: ZZ (εκπρόσωποι: J.-N. Louis και D. de Abreu Caldas, avocats)
   
      Καθής: Ευρωπαϊκή Υπηρεσία Εξωτερικής Δράσης
   
      Αντικείμενο και περιγραφή της διαφοράς
   
   Ακύρωση των αποφάσεων της Ύπατης Εκπροσώπου της Ευρωπαϊκής Ένωσης να καταγγείλει τη σύμβαση εκτάκτου υπαλλήλου του προσφεύγοντος, να αρνηθεί να τον δεχθεί σε ακρόαση σχετικά με πραγματικά περιστατικά ηθικής παρενόχλησης, να απορρίψει την αίτησή του για ορισμό εξωτερικού υπεύθυνου έρευνας και να πρωτοκολλήσει την καταγγελία του ως αίτηση.
   
      Αιτήματα του προσφεύγοντος
   
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της 20ής Δεκεμβρίου 2013 της Ύπατης Εκπροσώπου της Ευρωπαϊκής Ένωσης/Αντιπροέδρου της Ευρωπαϊκής Επιτροπής (ΥΕ/ΑΠ) να καταγγείλει τη σύμβαση εκτάκτου υπαλλήλου, κατά την έννοια του άρθρου 2, στοιχείο ε', του ΚΛΠ, του προσφεύγοντος από 31ης Μαρτίου 2014,
            
         
               —
            
            
               να ακυρώσει την απόφαση της ΥΕ/ΑΠ να αρνηθεί να τον δεχθεί σε ακρόαση ενώ ο προσφεύγων το είχε ρητώς ζητήσει με την από 9 Δεκεμβρίου 2012 επιστολή που περιείχε την καταγγελία του κατά του Chief Operating Officer της ΕΥΕΔ για πραγματικά περιστατικά ηθικής παρενόχλησης,
            
         
               —
            
            
               να ακυρώσει την απόφαση της ΥΕ/ΑΠ να απορρίψει την αίτησή του για ορισμό εξωτερικού υπεύθυνου έρευνας πολύ υψηλού επιπέδου, που να έχει μεγάλη εμπειρία σχετικά με τις συνθήκες εργασίας στα θεσμικά όργανα της Ευρωπαϊκής Ένωσης και να είναι αμέμπτου αμεροληψίας, προκειμένου να καθορίσει τα πραγματικά περιστατικά, να συναγάγει από αυτά τα συμπεράσματα και να προβεί σε συστάσεις προς την ΥΕ/ΑΠ σχετικά με τα μέτρα που πρέπει να ληφθούν κατόπιν της εν λόγω καταγγελίας,
            
         
               —
            
            
               να ακυρώσει την απόφαση της ΥΕ/ΑΠ να πρωτοκολλήσει την καταγγελία του ως αίτηση και να αναθέσει την εξέτασή της στη ΓΔ HR.D.2 «Νομικές υποθέσεις, ανακοινώσεις και σχέσεις με τα ενδιαφερόμενα μέρη» της οποίας κανένα μέλος δεν έχει τον βαθμό και το κύρος του υπαλλήλου κατά του οποίου υποβλήθηκε η καταγγελία,
            
         
               —
            
            
               να καταδικάσει την ΕΥΕΔ στα δικαστικά έξοδα.